Andrea Blas

Andrea Blas Martínez ye una waterpolista aragonesa, naixida de Zaragoza o 14 de febrero de 1992. Chuga de boya en o club Escuela de Waterpolo de Zaragoza (Cablescom EWZ) en a División d'Honor Femenina, maxima categoría d'a liga espanyola de waterpolo femenino, asinas como en a selección espanyola.

Chugando con dita selección en setiembre de 2011, Blas ganó un important oro a Trieste (Italia) en o Campionato d'o Mundo junior. En abril de 2012, se fació unatra vez con l'oro en o torneu Preolimpico chugau a la mesma ciudat, fendo historia en clasificar-se a selección ta uns Chuegos Olimpicos per primer vez. Meses mas tardi, a selección sorprendeba en ixos Chuegos Olimpicos de verano celebraus a Londres, consiguindo a medalla d'archent; en fer-lo, Blas se tornaba la decena medallista aragonesaAndrea Blas: "Me siento triste y feliz a la vez". El Periódico de Aragón. (Zaguer consulta: 14 d'agosto de 2012) en a historia d'os Chuegos y a segunda muller aragonesaL'aragonesa Andrea Blas medalla d'archent en os Chuegos Olimpicos. Arredol.com. (Zaguer consulta: 14 d'agosto de 2012) dezaga de Conchita Martínez.

En l'anyo 2013 aconsiguió a medalla d'oro en o Campionato d'o Mundo de Natación de Barcelona 2013, y en l'anyo 2014 aconsiguió a medalla d'oro en o Campionato Europeo de Waterpolo de Budapest 2014 exitos por os que o Consello Superior d'Esportes d'o gubierno espanyol li otorgó a medalla d'a Real orden d'o Merito Esportivo en as categorias de bronce y archent en os anyos 2013 y 2014 respectivament.

 Vinclos externos 
  Perfil oficial d'Andrea Blas en o sitio de London 2012

 Referencias 

Categoría:Waterpolistas d'Aragón
Categoría:Waterpolistas d'Aragón en os Chuegos Olimpicos de 2012
Categoría:Medallistas olimpicos d'Aragón
Categoría:Naixius de Zaragoza
Categoría:1992 (naixencias)